Елин Пелин
За листенцата

chitanka.info

Що стана, що стана

с листенцата бедни,

та тъй са клюмнали,

печални и бледни?

Зъл вятър ги рони,

развява и пръска —

със клетви ги гони

и свири, и съска.

Умират листата —

печални и бледни,

и дишат с нечути

въздишки последни.

И птиченце няма

за тях да поплаче —

сал гарван самотен

се вие и грачи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.